Amalá ai ébá bábonde evúvoe ényiŋ dzábán á Síon ai ébá bányiŋ mvɔí á ńkǒl Samaría, bɔ́, bənyiá bodǒ yā áyɔ̄ŋ ósú, yā ndá Īsraɛ̂l yǎkad kə ábə̄ bɔ́. 2Bádzō nâ: Lodán á Kalné, mǐ yén, mǐ tīē hálā, mǐ kə̄ á Hamath ǹnénə, mǐ sus áfə̄ á Gath yǎ Bəfilísta; yə myǎbuguban mí lodo míńnam mí ngǎ ? Yə ǹnam wábán wâlod éńgwāān ánēn ? 3Myǎtsog nâ myǎsúlu amǒs ámalá óyǎb, ndə myǎdudu édzōē mə́tóm naa é vólo zu. 4Bə́ bóbóán á binɔ̌ŋ mim̀bǎŋ mí zɔg, bə́ sámā nyɔ́l á bibubǔd bitɔá, bádī hə é bān mīḿtómbá bátəg âbəmbá; 5bátyē bíā ai mvɛ́d oyəŋ, bə́ nyiaga anə́ Dávid mə́zíg mábán bɔ́ bə́bēn, 6bə́ nyâg məyɔg á bə̄kúmba, bə́ sîgi mim̀bɔ́n məsan məkwé mə́ ósú; təge nɔ̌ŋ ngab ai ńdzūg yā Yósəb a bələ́. 7Asú tē hḿ bâyi kə á məkaban, bə́ tə́lə̄ á ńlō ésámbá, é bod bányiŋ m̀bəŋ bálā bâyi man.